晚餐時段，本身見好多人等緊位，但等大約10分鐘就入到去。於是同男友，一人嗌咗一個藥膳雞米線，等左大約5分鐘，熱辣辣米線送上。藥膳味比想像中冇咁濃烈，湯底對我嚟講啱啱好適中，但對男友就覺得比較淡。而雞肉唔算太滑，但正好可以吸到湯底嘅味道，恰到好處。後期加左辣椒油，辣椒油唔算太辣，如果可以落啲就仲正雖然湯底有啲油，最後飲唔晒，但無可否認的確係唔錯嘅一個米線。同埋份量有啲細，唔算好飽，可以考慮食完再掃街